
„AIDO“ PRIEDAS VAIKAMS 


GEGUZIS 


Gegužis, gegužis i 
Atėjo gražus, 

Jis džiugina žmones 

Ir guodžia visus. 


Sužibo saulutė 

Iš po debesų, 

Ir papūtė šiltas 

| Vėjelis laukų. 

Sučiulbo paukšteliai, 

Žaliuoja laukai, 

Ir išvaizdą savo 

Jau keičia miškai. 
Jau puošias medeliai 

| Lapeliais, žiedais, 

| 2 Pabudo bitutės, 

Lakioja pulkais. 


Kukuoja gegutė, 
Kalena gandrai, || 
| Danguj vieversėliai | 
| Čirena linksmai. 


| Gegužis, gegužis 
Atėjo gražus, | 
Jis džiugina žmones | 

Ir guodžia visus. 
K. Tema 


* 


aa VARPELIS 


PAŠTAS 


Jonelis su tėvais gyvena kaime, 
netoli miestelio. Jo dėdės gyvena 
svetur — vienas Amerikoje, kitas 
Vilniuje. Jonelio tėvelis dažnai su- 
sirašinėja su dėdėmis ir Joneliui 
dažnai tenka nubėgti su laiškais 
miestelin, į paštą. Jonelis, kol buvo 
mažesnis, tik įmesdavęs laiškus į 
pašto dėžutę, kurį prikalta prie 
sienos, prie įėjimo į paštą. Kai Jo- 
nelis pasiūzėjo, tėvelis daugiau juo 
pasitikėdavęs. 

Kartą tėvelis pasišaukė Jonelį 
ir sako: 

— Štai, Joneli, laiškas dedei 
Amerikon, nunešk jį paštan ir pa- 
leisk. Tik aš neturiu pašto ženk- 
lelių, o be jų laiško siųsti nega- 
lima. 

— Kodėl? —paklausė Jonelis. 

— Kai paleisi laišką be pašto 
ženklelio, tai dėdė Amerikoje tu- 
rės dvigubai užmokėti. 

— O kiek dabar reikia užmokėti? 

— Tik 55 skatika'i, — pasakė 
tėvelis ir toliau taip kalbėjo: 

— Tai tu, vaikel, nubėgęs į 
paštą, nupirk ženklelių už 55 ska- 
tikus ir juos prilipdyk voko vir- 
šutiniame iš dešinės kampe. 
Bet kur nelipdyk, nes pasunkinsi 
darbą pašto valdininkui. 

— Gerai, tėveli! Visa padary- 
siu, kaip sakai, —atsakė Jonelis ir 
jau norėjo bėgti į miestelį. 

— Palauk,—sulaikė jį tėvas.— 
Štai ir antras laiškas dėdei Vilniun 
ir jį nunešęs paleisk. 

— O čia kiek reikės užmo- 
kėti?— paklausė Jonelis. 


— Gerai nežinau, gal 25, gal 
50 skatikų. Bet aš noriu išsiųsti 
jį ne kaipo paprastąjį, bet kaipo 
apdraustąjį laišką, o tuomet rei- 
kia daugiau užmokėti... 

— Na, tai kiek? — nekantravo 
Jonelis. 

— Palauk, pasakysiu, — ramino 
jį tėvas.—Šis laiškas kiek sunkes- 
nis ir už jį reikės daugiau užmo- 
kėti... 

— Tai kaip aš žinosiu, kiek 
reikės užmokėti? — vėl neiškentęs 
paklausė Jonelis. 

— Matai, koks tu nekantrus, — 
tarė tėvas.— Negali palaukti, kol aš 
visa išpasakosiu. 

Jonelis nuleido galvelę ir laukė, 
ką tėvelis toliau sakys. 

— Nubėgęs paštan, paprašyk 
valdininko pasverti ir jis tau pasa- 
kys, už kiek reikės prilipdyti pašto 
ženklelių. 

Tėvelis padavė Joneliui du 
laiškus ir pinigų. Vaikiukas tuojau 
išėjo miestelin. 

Pašto įstaigoje Jonelis priėjo 
prie to langelio, prie kurio sėdėjo 
valdininkas, parduodąs pašto ženk- 
lus ir priimąs apdraustus laiškus 
ir kitus siuntinius. Jis paprašė ženk- 
lelio už 55 skatikus ir padavė ad- 
resuotąją Vilniun laišką. Valdinin- 
kas jį metė ant svarstyklių, palau- 
kė, kol jos nurimo, ir pasakė, kad 
prie laiško reikia prilipdyti ženk- 
lelių už SO skatikų. Jonelis davė 
valdininkui 1 auks. 35 skatikus, 
gavo pašto ženklelius ir juos pri- 
lipdė prie laiškų. Amerikon adre- 

Suotąjį laišką įmetė pašto dėžutėn, 
© adresuotąjį Vilniun padavė atgal 
Valdininkui. Šis parašė pakvita- 
Vimą ir įteikė Joneliui. Jonelis 
gavo pašte tėveliui  adresuotąją 
korespondenciją: laikraštį, vieną 
atviruką iš Vilniaus ir pakvietimą 
atsiimti pinigams, atsiųstiems iš 
Amerikos. Jis padėkojo valdinininkui 
už atliktus darbus ir paskubėjo na- 
mo. Begrįždamas apžiūrėjo atviruką 
ir pastebėjo, kad jo pašto ženkliu- 
kas vertas buvo tik 15 skatikų. 

— Tėveli, kodėl šis atvirukas 
daug pigesnis, negu dėdei išsiųstas 
Vilniun laiškas? — paklausė Jone- 
lis tėvelį, sugrįžęs namo. 

— Matai, sūneli, laiškas dėdei 
buvo sunkokas, svėrė daugiau kaip 
20 gramų. Už tokį ir neapdraustą 
laišką reikėtų sumokėti 50 skatikų, 

o čia reikėjo dar primokėti 30 ska- 
tikų už apdraudimą. Taigi, dabar 
suskaityk, o pamatysi, kad valdi- 
ninkas yra paėmęs tiek, kiek rei- 
kėjo paimti. 

— Matau, tėveli, kad paštu ga- 
lima siųsti ir pinigai. Ar tiesa, tė- 
veli? 


Taip, Joneli! Paštu galima siųsti 
ne vien laiškai, bet pinigai, laikraš- 
čiai, prekių pavyzdžiai ir daug kas 
kita. Apie tai aš tau papasakosiu 
kitą kartą, nes tu dabar ne visa ge- 
rai įsidėmėsi. 


— Tai tas paštas yra geras 
daiktas, — pasakė susimąstęs Jo- 
nelis. 

— Žinoma, tik reikia, kad jų 


būtų, kiek galima, daugiau,—pritarė 
ir tėvas! 


Gegužis 


Štai gegužis atkeliavo 
I mūsų šalelę 

Su paukšteliais čiulbonėliais, 
Su margom gėlelėm. 


Jo naktelė daug trumpesnė, 
Diena pailgėjo, 

Jo saulutė daug šviesesnė, 
Kaitrūs spindulėliai. 


Ir miškely ir sodely 
Ulba paukštužėliai: 

Va lakštutė, va kregždutė 
O čia volungelė. 


Vyt. Steponėnas. 

VARPELIS 
Vaikų gegužinės 


Ne vakar tai buvo... Marelė, Onytė 
Seniai ilsis mūsų žemelėj; 

Joms stovi paminklas; jame parašyta: 
„Globėjoms: Onytei, Marelei“.,. . 


Atėjo gegužis gėlėms apsikaišęs, — 
Tai mėnuo Švenčiausios Panelės, 
Visi jau altorius. Marijai įtaisė, 
Visur jau girdėti giesmelės. 


— Žinai tu, Maryte,—taip tarė Onutė, — 
Gėlių ir maldų neužtenka; 

Norėčiau atlikti Šventajai Motutei 
Naudingą darbeli, nors menką. 


Pažisti kaimyno Kazelį, Jonytę? 
Neteko jie motinos, tėvo, 
Bėgioja apdriskę, išalkę... išdykę, 
Draugų jie neturi nė vieno. 


Priimkime vargšus į savo draugystę 

Ir prie gegužinių maldelių, 

Juos prausim, šukuosim, rūbus sutvarkysim., 
Gražių pamokysim žaislelių. 


Paprašę tėvelio ir savo mamytės, 
"Prie stalo kartu juos sodinsim; 

Taip būsim globėjos Kazeliui, Jonytei, 
Darbuotis ir melstis mokinsim. 


Ne vakar tai buvo... Marelė, Onytė 
Seniai ilsis mūsų žemelėj; 

Joms stovi paminklas; jame parašyta: 
„„Globėjoms: Onytei, Marelei““... 


K, Tèma. 


— -< OO m 

Valio, važiuojame!.. 


Algiuko garvežys 


Gera būtų Algiui ; Mąsto sau Algiukas: 
garvežį turėti, ~ garvežiui reik garo. 
Juo po savo kiemą — Tuoj iš skardinėlės 
Dasivažinėti. katilą padaro. 

Tad per dieną dirbo: | Užkuria jis pečių: 
drožė, piaustė, kalė. rūksta dūmai, garas. 
Baigus darbą, džiaugės Džiaugiasi Algiukas 
jo maža širdelė. garvežį padaręs. 
Garvežys — kaip tikras: Kambarin nubėgęs, 
krosnis, plieno ratai. kviečia mamą, tėtį 
Tik ko nevažiuoja — garvežiu jo darbo 
aiekaip nesuprato. pasivažinėti. 


Bet ir vėl nelaimė: 
Štai mama ir tėtis, 
o tas gervežėlis 
nejuda iš vietos. 
Vieversėlis, 


| 

Keleivis 
Puikiuose rūmuose, nuo gyveno šiuose rūmuose prieš 


kurių beliko tik griuvėsiai, gy- 
venęs seniau turtingas riteris. 
Jis labai daug leisdavęs pini- 
gų savo rūmų pagražinimui, 
bet mažai padėdavęs varg- 
šams. 

Kartą į tuos rumus užėjęs 
kažkokis keleivis ir pasipra- 
šęs nakvynėn. Keleivis buvęs 
apdriskęs, riteriui nepatikęs. 

— Mano rūmai ne viešbu- 
tis, — išdidžiai atsakęs riteris 
ir neisileidęs keleivio nė per 
slenkstį. 

— Atsakyk man, 
masai riteri, į mano tris klau- 
Simus, —— ,nužėmintai prašęs 
keleivis, — ir aš tuomet nuei- 
siu nuo tavo rūmų slenksčio. 

— Klausk! — tares riteris. 

— Pasakyk, geradari, kas 


j gerbia- 


tave? 

~ Mano tevas. 

— O prieš tėvą? 

— Mano senelis. 

— O kas gyvens po tam- 
stos? 

— Mano, sunusi jei 
sianti tokia Dievo valia. ` 

+ — Taigi, —taręs keleivis — 
jei jūs visi ateinaite į šiuos. 
rūmus ir iš jų išeinaite, tai ar 
nėra jie viešbutis? Dėl to ne- 
leiskite pinigų jų per dideliam 
puošimui, bet daugiaų susirū- 
pinkinkite vargšais. 

Susimąstęs riteris. Isileidęs 
jis keleivį į rūmus pernakvoti, 
ir nuo tos dienos nė vienas 
vargšas nenuėjęs nuo rūmų 
nesušelptas. 


bu- 


Tik tuomet 


Tik tuomet, brangus vaikeli, 
Linksmas -būsi, nesuklysi, 
Jei tą gražuji „Varpelį“ 


Visados uoliai skaitysi. 


Jis pamokins, kaip mylėti 
Geras Dievas ir tėvynė, 
Kaip skausmai reik nugalėti, 
Jei kada suspaus krūtinę. 


Būsi visad džiaugsmo tyras, 
Vargo niekad nematysi 
Ir užaugsi geras vyras, 


Jei „Varpeli“ 


tik skaitysi. 


Povilas Morkūnas. 

Čia ne gandrai stypinėja... Tai flamingai susimąstę 
snaudžia 


Varlės ir gandras 


— Kurr-kurr, kūmcs kurr, kūmytės, 
Kurr-kurr, prašom paklausyti. 
Kurr-kurr, didelės naujienos: 
Gandro niekur nėr nė vieno! 
Kurr, į balg pasinėrė 
Ir visi, visi prigėrė! 
Kurr, prigėrė, aš mačiau, 
Tikrą tiesą jums sakau. 
. Kūmai, kūmos, kūmytėlės, 
Gaila, gaila gandružėlio... 
Šitoks paukštis! O tai tau! 
Gaila gandro, jums sakau. 
Taip varlėms varlė žalioji 
Sakė, porino storoji. 
Visos varlės krūptelėjo, 
— U-ū,—gailiai verkt pradėjo. 
Didis verksmas, šauksmas kilo, 
Skamba krūmai, skamba šilas. 
Tik: šū.. gandras mūs atskrido, 
Visos varlės balon krito. 
K. Téma. 

Teisėjas 


|; 

Vienoje valstybėje, toli nuo 
musų, atėjo kartą pas teisėją 
du ūkininkai. Vienas jų ir 
sako: 

— Išspręsk, teisingasis tei- 
sėjau, mūsų ginčą. Stai aš 
pirkau iš kaimyno žemės ga- 
balą, pradėjau ji arti ir radau 
lobi. Šis lobis turėtų priklau- 
syti ne man, bet mano kai- 
mynui, nes aš iš jo pirkau 
tik žemę. Ar ne tiesa? 

— Jr. aš negalių imti. šio 
lobio, — atsakė kitas ūkinin- 
kas, — nes aš to lobio žemėn 
neužkasiau. Tai kieno jis, pa- 
galiau, turi būti? 

Pagalvojo teisėjas ir tarė: 

— Rodos, vienas judviejų 
turite sūnų, kitas — dukterį. 
Sutuokite savo vaikus ir ati- 
duokite jiedviem rastąji lobį. 

Ūkininkai išėjo iš teismo 
visiškai patenkinti. 

Il. 


Tame teisme buvo ir mū- 
sų krašto žmogelis. Jis labai 


nustebo dėl tokio teisėjo nu- 
tarimo. 

— „Mūsų krašte, — sakė 
jis, —tokia byla visai kitaip pa- 
sibaigtų. Jei kas rastų pirk- 
toje žemėje lobi, jis apie tai 
niekam nieko nepasakytų, vi- 
sa sau pasiimtų. Jei kaimy- 
nas apie jo radini sužinotų, 
tai pradėtų bylinėtis ir abudu 
daug daugiau byloms išleistų, 
kaip rastasis lobis būtų vertas. 


Teisėjas nustebo. Jis ir 
dabar pagalvojo, pagalvojęs 
paklausė: 


— O saulė jums kuomet 
nors sviečia? 


-— Šviečia. 

— Ir lyja? 

— Lyja. 

— Nuostabu,-— sušuko tei- 
sėjas. — O ar turite karvių ir 
avių? 

= Tarime: i 

— Tai aš dabar visa su- 
prantu, — nusišypsojo teisė- 
jas. -— Dievas, gailèėdamasis 


šių nekaltuju gyvulėlių, duoda 
jums šilumą ir lietu. 


6006 


O „Varpeli“ 
Numylėtas, 

Tu gerai 
Nežinai, 


i ` 


Kaip Jonukas 
Ir Marytė 

Taves laukia 
Nekantriai. 


Vyt, Steponėnas. 

Kaip atsirado meškos 


Pasakėlė 


Meškų senų senovėje, kaip 
žmonės pasakoja, nebuvę. Jos 
atsiradusios žymiai vėliau. 

Kai Viešpats Dievas vaikš- 
čiojo po Palestinos žemę, da- 
rydamas stebuklus, kartą atė- 
jo pavakare į vieną kaimą. 
Jėzus buvo pavargęs ir su 
mokiniais ieškojo vietos apsi- 
nakvoti. Laukuose dar dirbo 
keletas bernų. Jie, pamatę ne- 
pažistamus keleivius, nutarė 
juos pagąsdinti. Tuoj atvilko 
keletą kailinių, išvertė vilnomis 
viršun ir, užsidėję juos ant 
galvos, sulindo į krūmus. Kai 


Jėzus priėjo tą vietą, bernai 
iššoko ir ropodami, mauroda- 
mi pasileido prie keleivių. 

— Eikite šalin, meškos! — 
pratarė Jėzus. 

Ir tik pratarė Jis šiuos 
žodžius, vyrai pavirto meško- 
mis ir ir nuropojo maurodami 
į girią. 

Kad žmonės nepamirštų, 
jog meškos yra kilusios iš tų 
išdykusių bernų, Dievas joms 
davė pirmutines kojas, labai 
panašias į žmonių. rankas. 
Jos ir vaikšto cirkuose dažnai 
tik ant dviejų kojų. 


Vaikšto gandras 


Vaikšto gandras, stypinėja, 
Baleles apžiūrinėja, 

Vaikšto staipos pasišiaušęs,— 
Bene varlę kur pagausiąs. 


—Pasakyk tu man, gandreli, 
o grižai į mūsų šalį: 

Juk čia šiaurės vėjas ūžia, 

Juk sunki čia tau dalužė. 


Kam apleidai saulės šalį, 
Kur šiaurys užklyst negali, 
Kur vis šiltos upės teka, 
Palmos ošia, šnabžda-—-šneka? 


Žalios pievos, puošnūs kloniai... 
Ten gėlyčių milijonai, > 
O saulutė skaidriai šviečia 
Tartum džiaugtis, žaisti kviečia? 
— Nors saulutė ten skaidresnė 
Ir gamtužė turtingesnė, 
Bet linksmiausia man širdelė 
Tai gimtojoje šalelėj. 
Vaikšto gandras, stypinėja, 
Baleles apžiūrinėja, 
Vaikšto staipos pasišiaušęs,— 
Bene varlę kur pagausiąs. 

K. Tėma, 

`` Karalius ir ūkininkas 


Buvo toks karalius, kuris 
mėgdavęs pats vienas po lau- 
kus vaikščioti, medžioti. Kartą 
jis pamiškėje užtikęs žmogelį, 
kuris lauką akėjo ir linksmai 
dainavo. Karalius priėjęs pa- 
sisveikino ir įsikalbėjo: mat, 
jam patiko šio žmogelio nusi- 


teikimas. Tačiau jis nemaža 
nustebo, kai sužinojo, kad 
žmogelis turis labai nedaug 


žemės ir didelę šeimą: senus 
tėvus, žmoną ir trejetą vaikų. 

— Kaip tu gali būti link- 
smas, turėdamas tokią šeimą 
ir taip maža žemės?—-paklau- 
sė jį karalius. 

— Už tai ir linksmas, kad 
savo uždarbį ne vien sau iš- 
leidžiu, — atsakė žmogelis. 

— O kur tu dedi savo už- 
darbi?—vėl paklausė karalius. 

— Aš jį dalinu į tris da- 
lis: vieną dalį grąžinu skolos, 
kitą dali dedu bankan, o tre- 
čią dalį paleidžiu niekais. 

Karalius pamatė, kad žmo- 
gelis esąs protingas, — ir su- 
sidomėjo jo atsakymu. 

— Išaiškink man, — sako 
karalius, — savo atsakymą, 
tai aš tave apdovanosiu. 

— Kodėl ne, — linksmai 
atsakė žmogelis. — Pirmąją 
dali skiriu savo seniems tė- 
vams ir skaitau, kad atiduo- 
du jiems skolą už auginimą 
manęs. Antrąją dalį skiriu vai- 
kų auginimui ir tikiuos, kad 
jie užaugę maitins mane ir 


žmoną, kai pasensime. Tre- 
čiąją dali išleidžiu savo ir 
žmonos šių dienų reikalams. 
ir skaitau, kad ši dalis eina 
niekais. 

Žmogelio paaiškinimas pa- 
tiko karaliui, o ypač jo meilė 
seniems tėvams. Jis pasiėmė 
žmogelį su savimi ir nusivedė 
sostinėn.  Beeidami įsikalbėjo 
ir karalius sužinojo, kad šis 
žmogelis nėra niekuomet ma- 
tęs karaliaus ir kad norėtų ji 
pamatyti. 

— Stebėk gerai, — sako 
jam karalius, —kai elgsis žmo- 
nės sostinėje. Tas žmogus, prieš 
kurį visi nusiimdinės kepures, 
o jis ne, — tas bus karalius. 

Netrukus jiedu įėjo sosti- 
nėn. Jos gyventojai, pamatę 
karalių, žmogelio lydimą, nu- * 
siimdavo kepures. ZŽmogelis 
dairėsi ir akimis ieškojo žmo- 
gaus, kuris nenusiima kepu- 
rės, — ir, pagaliau, susivokė. 
Atsigrįžo jis į savo bendrake- 
leivį ir sako: 

— Klausyk tamsta, katras 
mudviejų karalius? Visi prieš 
mus kepures nusiima, o tik 
mudu jų nepakeliame nuo gal- 
vos. 
Karalius tik nusijuokė. Jam 
dar labiau patiko ši žmogelio 
pastaba. Jis nusivedė jį i sa- 
vo rūmus ir apdavanojo. Už 
gautas dovanas žmogelis nu- 
sipirko daugiau žemės ir su 
savo šeima gyveno turtingiau.. 

Pikta karalaitė 


Vienoj valstybėj buvo labai pik- 
ta karalaitė— kerėtoja. Ji paskelbė 
pasauliui taip: 

— leškau šaunaus jaunikaičio. 
Ištekėsiu tik už tokio, kuris sugebės 
atlikti tris mano užduotus darbus. 
Bet kuris jaunikaitis tų darbų ne- 
atliks, bus užkerėtas. 

„ Daug šaunių kunigaikščių ir gar- 
Slų karalaičių važiavo į piršlius, 
bet nė vienas jų negalėjo atlikti 
karalaitės įsakymų. 

Visi jie liko užkerėti į olas. 

„ Sužinojo apie tai vieno netur- 
tingo ūkininko sūnelis. Pasiryžo jis 
laimės pabandyti. Tėvelis iš pra- 
džios nenorėjo savo vienturčio sū- 
nelio tokian pavojun leisti, bet pa- 
galiau sutiko. Aprėdė, kaip išgalė- 
damas, sutaisė kelionei maisto ir 
Išleido. 

Nukeliavęs geroką kelio gabalą, 
atsisėdo jis pasilsėti, užkąsti. Jam 
bevalgant nubyrėjo keletas duonos 
trupinėlių. Kur bus buvus atbėgo 
Pelė ir gardžiai suvalgė tuos tru- 
Pinius. Bernaitis ne tik nebaidė pe- 
lės, bet dar daugiau jai patrupino. 
| —-Se,—sako,—privalgyk iki so- 
ties, 

. — Ačiūtaujigerasai bernaiti,—ta- 
"e žmogaus balsu pelaitė,—kada nors 
tau atsilyginsiu, reikale padėsiu. 

„ Bernaitis tik nusišypsojo iš to- 

lOS padėjėjos ir nuėjo savo keliu. 

ina, žiūri—erškėtynas, o tame 
erškėtynė žaltys guli įsipainiojęs. 
Jūda, kruta, bet išlįsti negali. O su- 
žėlstas, dygių subadytas, kraujas 
alp ir varva iš žaizdų! Pagailo jam 
Vargšo žaltelio. Išpiaustė peiliu erš- 
ėtyną ir išėmė žaltį. 

— Ačiū tau, gerasai bernaiti, — 
Padėkojo žaltys,—kada nors tau 
atsilyginsiu, reikale padėsiu. 

Beeidamas toliau, sūnelis priėjo 

apines. Žiūri — vyrai, iškasę kar- 
Stą, verčia iš jo — numirėlį. 


— Ką gi jūs darote? — paklau-- 
sė, — kodėl jūs tam numirėliui ra- 
mybės neduodate? 

— Jis mums skolos gyvas bū- 
damas neatidavė, užtat jį ir ver- 
čiame iš karsto. 

Pagailo bernaičiui numirėlio, 
išsitraukė piniginę, atskaitė kiek 
reikiant pinigų ir užmokėjo numi- 
rėlio skolą. 

— Ačiū tau, gerasai bernaiti,— 
prabilo numirėlis,—kada nors tau: 
atsilyginsiu, reikale padėsiu. 

— Vargu, matyt, pavyks mano: 
kelionė, jeigu vien pelės, žalčiai ir 
numirėliai padėjėjais man dedasi, —- 
pamanė sūnus ir nuėjo toliau. 

Netrukus priėjo jis puikius ka- 
ralaitės rūmus. Iškart rūmų tarnai 
nenorėjo jo prileisti prie karalai- 
tės, nes jis neturėjo puikaus žirgo, 
nei karališko apdaro. Tačiau kara- 
laitei liepus, tarnai jį leido. 

Visi dvariškiai, pamatę taip pa- 
prastą bernaitį piršliuosna atvykus, 
tik saldžiai nusišypsojo. Bet kara- 
laitė rodė visai rimtą veidą, nes ji 
pažino, kad tai yra nepaprastai 
tauraus būdo bernaitis. Ji tarė: 

— Jei nori mano vyru būti, 

visų pirma mano mintį at- 
spėti. Dabar eik pasilsėk, O ryt 
atėjęs 'urėsi atspėti, apie ką aš 
pamanysiu. Jei atspėsi, gyvas dar 
liksi, o jei ne, ola tave paversiu. 

Grįžo sūnėlis savo kambarin: 
labai susirūpinęs. 

— Prapuoliau,— mano sau. 

Rytojaus dieną atsikėlė bernai- 
tis dar liūdnesnis, dar daugiau su-- 
sirūpinęs. Bet nieko nepadarysi. 
Reikia eiti. Karštai  pasimeldęs, 
Dievo valiai atsidavęs, išėjo pas: 
karalaitę. Eina ir mano. 

— Ką aš jai pasakysiu? 

Ziūri, pelaitė atbėga. 

— Sveikas, bernaiti! Aš esu ta 
pati pelaitė, kurią tu mane alkaną 


turi 

papenėjai. Matau tave labai susi- 
rūpinusi esant ir noriu dabar tau 
atsilyginti, padėti—karalaitės mintį 
atspėti. Siandien karalaitė apie savo 
aukso bateli mano. 

— Šiandien, jaunikaiti,—tarė ka- 
ralaitė atvykusiam bernaičiui,—pa- 
maniau apie tą daiktą, kuris šitoj 
dėžutėje yra uždarytas. Jei atspėsi, 
gyvas liksi, o jei ne, mirsi. 

— Šviesiausia karalaitė pama- 
nė apie savo aukso batelį, —atsakė 
bernaitis. 

— Atspėjo! — sušuko visi dva- 
riškiai nustebe. 

— Gerai! — tarė karalaitė. — 
(Grįžk namo. „Ryt bus tau dar sun- 
'kesnis darbas: reikės tau atsinešti 
ssu savimi tą daiktą, apie kurį aš 
ipamanysiu. 

— Apie ką ji dabar galėtų pa- 
manyti, —galvoja vargšas jaunikai- 
tis, grįždamas namo,—galapie suk- 
mele, gal apie vainiką, apie piršti- 
ne -gal apie... žiedą... 

— Neatspėjai ir neatspėsi, — 
Iprakalbėjo kažkas. 

Apsidairęs bernelis pamatė tą 
patį numirėlį, už kurį skolą užmo- 
kėjo. 

— Tokio daikto tu dar nema- 
tei, nes jo čia nerasi. Ryt karalaitė 
pamanys apie burtininko Baisuolio 
galvą. Gyvena tasai burtininkas už 
devynių marių, už devynių karalys- 
čių. Nors ir paukščiu lėktumei, iki 
ryt nesuspėtumei, nors ir suspėtu- 
mei, ir tai savo tikslo neatsiektu- 
mei. Yra tik vienas burtininkas 
Zaltys, kuris gali tau padėti. Nors 
ir nuvargęs esi, tačiau skubėk į 
paupį, kur stovi tankus erškėtynas, 
ten tu tą Zaltį rasi. Skubėk, jis ten 
tavęs laukia ir nori tau atsilyginti 
už išgelbėjimą jo iš erškėčių dy- 
glių. 

— Kiek iki to paupio? — pa- 
klausė bernaitis. 

— Tūkstantis mylių, — atsakė 
numirėlis, — bet neliūdėk, mano 
mielasai, dėl taip didelio tolumo. 

Čia numirėlis virto angelu, stvė- 
rė sūnelį ir žaibo greitumu atnešė 
ji pas žaltį. Vos tik pasisveikinęs, 
Zaltys virto baisiausiu, ugnimi žė- 
rinčiu žirgu. Bernaitis sėdo ant to 
žirgo ir kai perkūnas nuūžė per 
miškus, per kalnus, pro debesis. 


(b. d.). 


Jau 


Jau pavasaris atėjo, 
Jau žaliuoja pievos, 
Jau atskrido paukštužėliai 


Ir šužydo pievos. 


Jau žmoneliai mūsų aria 
Juodąją žemelę, 

Jau paukšteliai meiliai čiulba 
Gražiąją dainelę. 


Jau kregždutės aplink skraido, 
Jau lakštutė gieda, 

Kur prie miško pakrūmėje 
peliukas rieda. 


Vyt. Steponėnas. 

AUGUSTINO VIŠTUKAI 


Sekdamas savus kaimynus, 
Nusprendė ir Augustinas 
Išsiperinti vištukų. 

Ir iš tikro, jau netrukus 
Gavo jis, prašaužtikėt, 
Vištą, norinčią peret. 


Slenka dienos ir savaitės. 
Rūpestingasai bernaitis 
Kasdien eina pažiūrėti, 
Bene bus jau išperėti 
Višteliukai. Bet, deja, 

Vis dar ne ir ne, ir ne. 


Apsukrusai Augustinas 
Brangaus laiko negaišina,. 
Jis tuoj tupdo vištelytę 

Į paruoštą dėželytę. 

Po to dėžę su višta 
Stato kamaros kampe. 


Taip savaitės trys praėjo. 

Ir kai vėl vyruks atėjo 

Pažiurėt perekšlės savo, 

Vai kiek jis džiaugsmelio gavo! 
Augustinas nūn džiūgus: 

Lesina jau vištukus. 

Katras greitesnis? 


Petrukas su Jurgiuku buvo ne- 
išskiriami draugai. Kas tik maty- 
«davo juodu — vis drauge ir drauge. 
Dar kai mokyklos suole per keletą 
„žiemų sėdėjo, nuo tada jų drauga- 
vimasis prasidėjo. Būdavo moky- 
kloje parašys mokytojas Petrukui 
„dvejetuką — verkia Petrukas, ver- 
kia ir Jurgiukas. Parašys Jurgiu- 
„kui — verkia Jurgiukas, verkia ir 
:Petrukas. Apipuls kurį draugai — 
"tuojau kitas užstoja. Džiaugiasi kuo 
nors vienas — džiaugiasi taip pat 
ir kitas. Kiti net stebėdavosi tokiu 
jų sugyvenimu. Ir tai stebėjosi ne 
tik mokyklos draugai bei mokyto- 
jai lygia dalim, o gal net ir dau- 
giau stebėjosi jų tėvai. Vieno pasi- 
"turįs ūkininkas, turįs keletą karvių 
ir porą arklių, kito — vos vos 
beįstengiąs vieną karvę išlaikyti, ir 
toji pavasariais būdavusi tokia suly- 
susi, kad menkutis vėjelio pūste- 
rėjimas, atrodo, pargriautų ją ir 
neštų neštų kaip lengviausį pūkelį. 

Pavasario saulutei  pašildžius, 
kai jau sodrios žolelės pašlaitėse 
ir pievokšliuose priaugo, abudu iš- 
"ginė savo bandas. Vieno margųjų 
ir juodųjų po keletą, avių ir ėriukų 
pilkas būrys. Kito — viena šėmoji 
nuplikusiais šonais ir vienu nu- 
laužtu ragu ir viena balta avelė, 
prie kurios du sulig pupa dydžio 
taip pat balti ėriukai. 

Petrukas su Jurgiuku susėdo 
ant ežios, abudu išsitraukė iš kiše- 
nėlių po penkis akmenėlius ir pra- 
dėjo juos į viršų mėtyti ir gaudyti: 
po vieną, po du, po tris... 

Saulutė besišypsodama dang- 
stėsi pilkšvais retučiais debesėliais, 
lyg nenorėdama dar visos savo 
“kaitros žemėn drauge su lekiančiais 
spindulėliais paleisti. Juodais taš- 
"kučiais pakilę pačiosna padebesėsna 
vyturiai rėkė, šaukė, džiūgavo. 

Pavasaris. Pavasario giesmė. 


Kvepianti ariama ir akėjama sie- 
roji žemė. ; 

— Tu sukt“ pradedi, — nusi- 
skundė Jurgiukas. 

— E tau „dabar? — gynėsi Pe- 
trukas. 

— Aš nęžaisiu daugiau. 

"— Kodėl?... 

— Kad tu tikrai suki. 

— Jurgi, aš nesuku — man se- 
kasi tik. 

— Taigi, tau sekasi? 

— E kuo aš kaltas, 
sekasi. 

— Palauk, pasiseks ir man... 

— Tai pradedame naujai? 

— Ne! — griežtai atsisakė Jur- 
giukas.— Geriau: pažiūrėkime, kuris 
greitesnis. Uu, ten, lig anos pušies, 
kur per vidurį dviejų eglių stovi. 

Petrukas sutiko. 

Abudu sustojo vienas greta kito. 
Atstatė po vieną basą koją į priekį, 
po kitą į užpakalį. 

— Viens!. Du!. Trys!!! — pa- 
davė ženklą Petrukas. Ir abudu pa- 
sileido į pakalnę. Pradžioj Jurgiu- 
kas bėgo pirmas. Jo trumpos ko- 
jytės švytravo tarp dryžų kelnaičių. 
Po kokios valandikės Petrukas su 
juo susilygino. Zingsnis žingsnin 
vienas greta kito nešėsi ir nešėsi. 
Vėjas nukėlė Petrukui kepurę. Bet 
šis tik šmėsterėjo ranka ir tylus, 
prikandęs apatinę lūpą, dūmė to- 
liau. Jurgiukas visas užsilapatavęs, 
užsišniokaves, žibančiom akim siek- 
damas pušį, prie kurios bėgo, sten- 
gėsi neatsilikti. Bet jo jėgos seko, 
kojos darėsi sunkios, kvėpuoti da- 
rėsi neįmanoma. Prakaitą nuo kak- 
tikės nubraukęs, suraukė ją ir vijo 
Petruką, kad tik galėtų bent privyti. 
Jau buvo vos keletas žingsnių iki 
pušies belikę. Petrukas jau buvo 
tikras, bėgį laimėjęs. Tuo tarpu 
kyšterėjo jam tarp kojelių Jurgiu- 
kas savo dešiniąją, ir Petrukas griu- 


kad man 

Vo kniūubsčias. Jurgiukas nebebėgo 
Jau prie pušies. Sustojo ties par- 
griuvusiu ir nebesikelančiu Petruku, 
kvapą sulaikydamas, akis į jį įbe- 
‘des. Pagaliau paklausė: 

— Petrai, ko nesikeli? 

— Kelj... sumušiau... 

Jurgiukas pamatė skausmu iš- 
Vagotą Petruko veidelį. Skubom 
Priklaupė prie jo. Atmovė nuo ke- 
lio dryžas kelnaites —kelis buvo nu- 
Muštas — sunkėsi raudonas kraujas. 
Iš Jurgiuko akių pabiro ašaros. 
Jisai atsiprašančiu žvilgsniu pa- 
žvelgė į Petruką ir paklausė: 

— Petrai, ko tu neverki? 

Petrukas tik nurijo skausmu 
bespringstantį kartėlį. 

_ Jurgiukas atplėšė savo suplyšu- 
Sios rankovės gabalą, aprišo juo 
Sužeistą Petruko kelį. Papūtė dar. 

— Petrai, tu greitesnis. 

— Jurgi, aš sukiau žaisdamas 
akmenėliais, — prisipažino Petrukas. 

— Einam vėl prie akmenėlių. 

— Einam! Aš daugiau nesuksiu. 

— Aš daugiau tau nepadarysiu 
skriaudos, norėdamas būti už tave 
greitesnis, Petrai. 

* 


Ir vėl Patrukas su Jurgiuku su- 
sėdo ant ežios, abu išsitraukė iš 
kišenėlių po penkis akmenėlius ir 
pradėjo juos į viršų mėtyti ir gau- 
dyti: po vieną, po du, po tris... 

Saulutė besišypso dama dangstėsi 
pilkšvais retučiais debesėliais, lyg 
nenorėdama dar visos savo kaitros 
žemėn drauge su lekiančiais spin- 
dulėliais paleisti. Juodais taškučiais 
pakilę pačiosna padebesėsna vytu- 


— Nesopa? riai rėkė, šaukė, džiūgavo. 
= Ne... Pavasaris. Pavasario giesmė. 
Padėjo Petrukui atsikelti ir pasakė: r. 
404444 
Pavasaris 


Pavasaris linksmutis, 
pavasaris gražus, 

tik traukia prie dainelės 
ir kelia man jausmus. 


Per dieną vieversėliai 
ir gegužės kū-kū, 
per naktį lakštingėlės 
giesmė iš lazdynų... 


Ir aidi, skamba dainos: 


— Pavasaris gražus! 


kodėl mums nedainuoti, 
kad myli jis mažus. 


P. Legas. 

ŽINELĖS 


Adutiškis. Mes labai gerbiame 
ir mylime savo gimtąją kalbą, tė- 


velius, broliukus ir sesutes. Per 
Kalėdas turėjome gražią eglutę, 
prie jos sakėme gražias eilutes, 


gražiai giedojome ir. dainavome. 
Norėjome ir vakarėlį surengti, bet 
nepasisekė. Kitą kartą gal ir su- 
rengsime, kai vyresnieji leidimą 
gaus. 

Žiemą slidinėjomės, nuo kalne- 
lių važinėjome. kai kada ir susi- 
kuldavome. Bet neverkdavome. 
Dabar, kai pasidarė šilta, einame 
sviediniu žaisti. O sviedinį patys 
susitaisėme. Marytė. 

Svilionys. Mes labai džiaugia- 
mės „Varpeliu“ ir laukiame sek- 
madienio, nes tada jis pas mus 
ateina. Tu, „Varpeli“, mūsų neuž- 
miršk ir pas mus kas sekmadienis 
ateik! O mes tave jau skaitysime... 

G. Lali V. S. 

TRUPINĖLIAI 


Kodėl nemokėjo skaityti 


Amerikoje vienų tėvų vaikelis 
buvo visai protingas, turėjo gerą 
atmintį, bet jokiu būdu negalėjo 
išmokti skaityti ir rašyti. Ilgai sie- 
lojosi jo tėveliai ir ilgai laužė sau 
galvas jo mokytojai, besistengdami 
surasti to priežastis. Pagaliau, su- 
sekė, kad vaikas visus daiktus mato 
ne tokius, kaip matome mes, bet 
atverstus „viršun kojomis“. 

Tuomet mokytojas atvertė vaikui 
knygą „viršun kojomis" ir pradėjo 
mokyti. Mažas Pranukas netru- 
kus išmoko skaityti ir pradėjo 
rašyti. Tik rašė jis keistai: kairia 
ranka ir atverstomis „viršun kojo- 
mis" raidėmis. Kas norėjo jo raštą 
perskaityti, turėjo atversti. 


Leidėias atsakomasis redaktorius Liudvikas Cicėnas, 

Mokslo žmonės dabar stebi tą 
nepaprastą vaiką ir draudžia kitaip 
mokyti. Jie sako, kad vaikui sunku 
būtų išmokti skaityti ir rašyti iš pa- 
prastai padėtos knygos, ko gero — 
jis dar galėtų išeiti iš proto, jei jį 
versi per sunkų jam darbą atlikti. 


Laukinis žmogus 


Laukinių žmonių pasitaiko ir 
mūsų tarpe. 

Neseniai Prancūzijoje viename 
miškelyje buvo rastas 60 metų am- 
žiaus Žmogus, virtęs visai laukiniu. 
Jis buvo apsirengęs drabužių liku- 
čiais, vaikščiojo keturiomis. Jo ke- 
liai nuo vaikščiojimo turėjo sukie- 
tėjusią odą, kaip ragas. Kalbėti jis. 
jau visai pamiršo, negalėjo nuro- 
dyti, iš kur jis ir kur jo giminės, 
vos ištarė savo vardą. 

Prancūzijos policija 
giminių. 

ŽAIDIMAI 
„Peteliškė“ 


Žaidėjai susėda ratu aplink sta- 
lą. Ant stalo padedamas nemažas 
vatos arba vilnų gabalėlis, kurį 
žaidėjai pučia nuo savęs. Kurį vata 
paliečia — duoda fantą. Žaidėjų ran- 
kos paprastai laikomos po stalu. 


ieškanti jo 


Laimi paskutinis nepaliestas žai- 
dėjas. 
Tas žaidimas labai gvvas ir 


linksmas, tik negali būti ilgai tę- 
siamas, nes nuo ilgo pūtimo gali 
pradėti skaudėti galvą. 


LAIŠKŲ DĖŽUTĖ 
G. Lsukiui ir V. Steponėnui. Ačiū 
už sveikinimus ir linkėjimus. Atsiųstomis 
pasakomis ir eilutėmis gal kada nors ir 
pasinaudosime. Prašome mūsų neuž- 
miršti. 


Vilnius „RUCH“ spaustuvė 


